**К ОПУБЛИКОВАНИЮ**

КОМИ РЕСПУБЛИКАЛÖН

# ОЛАНПАС

**«Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), велӧдан юкӧнын содтӧд социальнӧй гарантияяс йылысь» Коми Республикаса Оланпаслӧн 1 статьяӧ**

**вежсьӧмъяс пыртӧм йылысь**

## Примитӧма Коми Республикаса

## Каналан Сӧветӧн 2023 вося вӧльгым тӧлысь 30 лунӧ

**1 статья.** Пыртны «Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан кадколастӧ воштісны бать-мамсӧ либӧ дзик ӧти батьсӧ (мамсӧ), велӧдан юкӧнын содтӧд социальнӧй гарантияяс йылысь» Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2005, 5 №, 3879 ст.; 2007, 3 №, 4745 ст.; 11 №, 5153 ст.; 12 №, 5306 ст.; 2008, 9 №, 398 ст.; 2012, 7 №, 171 ст.; 2013, 32 №, 593 ст.; 2015, 11 №, 138 ст.; 2016, 21 №, 321 ст.; 2017, 9 №, 145 ст.; 27 №, 487 ст.; 2019, 11 №, 158 ст.; 2022, 15 №, 251 ст.; 2023, 6 №, 99 ст.) татшӧм вежсьӧмъяс:

1) 2 юкӧнса мӧд абзац гижны тадзи:

«Бать-мамтӧм да бать-мам дӧзьӧртӧг кольӧм челядьлӧн, бать-мамтӧм да бать-мам дӧзьӧртӧг кольӧм челядь лыдысь йӧзлӧн эм инӧд ӧтчыдысь очнӧя велӧдчыны рабочӧйяслӧн уджсикасъяс, служащӧйяслӧн чинъяс серти уджсикасӧ дасьтан уджтасъяс серти Коми Республикаса республиканскӧй сьӧмкуд сьӧм тшӧт весьтӧ. Бать-мамтӧм да бать-мам дӧзьӧртӧг кольӧм челядьлӧн, бать-мамтӧм да бать-мам дӧзьӧртӧг кольӧм челядь лыдысь, дзоньвидзалунын дзескӧдӧм позянлуна йӧзлӧн (сы лыдын кодъяслӧн эм уна сикас умственнӧй тырмытӧмлун), эм инӧд ӧтчыдысь очнӧя велӧдчыны рабочӧйяслысь да служащӧйяслысь тӧдӧмлунсӧ бурмӧдан уджтасъяс серти Коми Республикаса республиканскӧй сьӧмкуд сьӧм тшӧт весьтӧ. Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, кодъяс велӧдчисны уджсикасӧ шӧр тшупӧда ӧтув велӧдан уджтасъяс, шӧр тшупӧда уджсикасӧ велӧдан уджтасъяс серти, кольӧ инӧд ӧтчыдысь очнӧя велӧдчыны рабочӧйяслӧн уджсикасъяс, служащӧйяслӧн чинъяс серти уджсикасӧ дасьтан уджтасъяс серти Коми Республикаса республиканскӧй сьӧмкуд сьӧм тшӧт весьтӧ.»;

2) содтыны татшӧм сюрӧса 33 юкӧн:

«33. Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь, дзоньвидзалунын дзескӧдӧм позянлуна йӧзлы (сы лыдын кодъяслӧн эм уна сикас умственнӧй тырмытӧмлун), кодъяс очнӧя велӧдчӧны Коми Республикаса республиканскӧй сьӧмкуд сьӧм тшӧт весьтӧ рабочӧйяслысь да служащӧйяслысь тӧдӧмлунсӧ бурмӧдан уджтасъяс серти, велӧдчан став период чӧжӧн мынтыссьӧ велӧдчан литература да гижан кӧлуй ньӧбӧм вылӧ пособие да быдтӧлысся пособие.

Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь, дзоньвидзалунын дзескӧдӧм позянлуна йӧзлы (сы лыдын кодъяслӧн эм уна сикас умственнӧй тырмытӧмлун), кодъяс очнӧя велӧдчӧны Коми Республикаса республиканскӧй сьӧмкуд сьӧм тшӧт весьтӧ рабочӧйяслысь да служащӧйяслысь тӧдӧмлунсӧ бурмӧдан уджтасъяс серти, велӧдчан литература да гижан кӧлуй ньӧбӧм вылӧ пособие да быдтӧлысся пособие мынтан мындасӧ да пӧрадоксӧ урчитӧ Коми Республикаса Веськӧдлан котыр.».

**2 статья.** **Тайӧ Оланпасыс вынсялӧ** 2024 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося ӧшым тӧлысь 11 лун

103-РЗ №